****

|  |  |
| --- | --- |
| KLASA: | **402-01/24-02/1** |
| URBROJ: | **2170-20-02-02/01-24-3** |
| Dražice, | **8. siječnja 2024.** |

Na temelju članka 2. Odluke o sufinanciranju programa javnih potreba i kriterija odabira programa, članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ 26/15, 37/21), sukladno odredbama Kodeksa pozitivne prakse, standarda i mjerila za ostvarivanje financijske potpore programima i projektima udruga („Narodne novine“ 16/07), te članka 46. stavka 1. točke 9. Statuta Općine Jelenje („Službene novine Općine Jelenje“ 59/23) općinski načelnik Općine Jelenje objavljuje

**JAVNI POZIV**

**za sufinanciranje programa i projekata udruga** **branitelja iz Domovinskog rata i njihovih obitelji, boraca II. svjetskog rata i civilnih invalida rata za 2024.**

**1. PREDMET JAVNOG POZIVA**

Općina Jelenje poziva udruge i druge organizacije civilnoga društva koje su programski usmjerene na rad u području skrbi o braniteljima iz Domovinskog rata i njihovim obiteljima, borcima II. svjetskog rata i civilima invalidima rata, da se prijave za financijsku podršku u provođenju programa i projekata iz toga područja.

 Ciljevi financiranja udruga branitelja iz Domovinskog rata i njihovih obitelji, boraca II. svjetskog rata i civilnih invalida rata su:

* doprinijeti poštivanju i zaštiti dostojanstva hrvatskih branitelja iz Domovinskog rata i njihovih obitelji, članova obitelji poginulih i nestalih hrvatskih branitelja, civilnih invalida rata, sudionika i stradalnika II. svjetskog rata te potaknuti socijalnu osjetljivost osiguravanjem dostupnosti različitih oblika izvaninstitucionalne pomoći i usluga;
* doprinijeti podizanju kvalitete življenja poticanjem zdravog i aktivnog načina života hrvatskih branitelja iz Domovinskog rata i njihovih obitelji, članova obitelji poginulih i nestalih hrvatskih branitelja, civilnih invalida rata te sudionika i stradalnika II. svjetskog rata;
* doprinijeti očuvanju vrijednosti i pozitivnoj percepciji javnosti o Domovinskom ratu, II. svjetskom rata te očuvanju mira, obilježavanjem važnijih obljetnica, državnih praznika i blagdana te drugim aktivnostima.

Podnositelji prijava sukladno ovom Javnom pozivu mogu prijaviti program ili projekt za sljedeća prioritetna područja:

1. PRIORITETNO PODRUČJE: promicanje vrijednosti Domovinskog rata, II. svjetskog rata i mira te obilježavanje važnih datuma, obljetnica, državnih praznika i blagdana.

 *(planirano do 30% ukupnih proračunskih sredstava po ovom Javnom pozivu)*

1. PRIORITETNO PODRUČJE: osiguranje psihosocijalne i pravne pomoći, individualnih i grupnih psihosocijalnih tretmana, savjetodavnih usluga za hrvatske branitelje iz Domovinskog rata i njihove obitelji, članove obitelji poginulih i nestalih hrvatskih branitelja, civilne invalide rata te za sudionike i stradalnike II. svjetskog rata.

*(planirano do 30% ukupnih proračunskih sredstava po ovom Javnom pozivu)*

1. PRIORITETNO PODRUČJE: organiziranje edukativnih, kulturnih, sportskih, rekreativnih i drugih aktivnosti za hrvatske branitelje iz Domovinskog rata i njihove obitelji, članove obitelji poginulih i nestalih hrvatskih branitelja, civilne invalide rata te za sudionike i stradalnike II. svjetskog rata.

*(planirano do 40% ukupnih proračunskih sredstava po ovom Javnom pozivu)*

**2. VRSTA I VISINA FINANCIJSKE POTPORE**

Financijska sredstva koja se dodjeljuju putem ovog Javnog poziva odnose se na financiranje jednogodišnjih programa i projekata.

Jednogodišnje aktivnosti odnose se na aktivnosti čija provedba započinje prvi sljedeći dan nakon dana potpisivanja ugovora o financiranju, osim ako je ugovorom dogovoreno drugačije, a provode se u razdoblju od najdulje 12 mjeseci od dana početka provedbe.

**3.**  **TKO SE MOŽE PRIJAVITI NA JAVNI POZIV**

* 1. Na Javni poziv se mogu prijaviti udruge i druge organizacije civilnog društva, kada su one, u skladu s uvjetima Javnog poziva prihvatljivi prijavitelji.
	2. Javni poziv se **ne** odnosi na:
* financiranje programa i projekata ustanova, udruga i zaklada čiji je osnivač ili suosnivač Republika Hrvatska ili druga jedinica lokalne i područne (regionalne) samouprave,
* financiranje programa i projekata javnih potreba koje provode udruge i koji su u pojedinim područjima propisani posebnim zakonima,
* na programe i projekte u kojima Općina Jelenje sudjeluje kao partner ili suorganizator,
* dodjelu nefinancijske podrške u pravima, pokretninama i nekretninama namijenjene udrugama,
* sufinanciranje obveznog doprinosa korisnika financiranja za provedbu programa i projekata ugovorenih iz programa Europske unije, fondova Europske unije i inozemnih fondova,

Iz proračuna Općine Jelenje neće se financirati aktivnosti prijavitelja koje se sukladno posebnom zakonu i drugim pozitivnim propisima smatraju gospodarskom djelatnošću.

Na Javni poziv se ne mogu prijaviti odnosno nisu prihvatljivi prijavitelji političke stranke, vjerske zajednice, sindikati ni udruge poslodavaca.

1. **UVJETI KOJE MORAJU ISPUNJAVATI PODNOSITELJI PRIJAVA NA JAVNI POZIV**

Podnositelji prijava na Javni poziv moraju zadovoljavati sljedeće uvjete:

Pravo sudjelovanja po Javnom pozivu imaju udruge registrirane prema Zakonu o udrugama („Narodne novine“ 74/14, 70/17, 98/19) čije je sjedište registrirano na području općine Jelenje.

Razmatrati će se prijave programa samo onih udruga koje udovoljavaju slijedećim općim uvjetima:

1. udruga je upisana u Registar neprofitnih organizacija Ministarstva financija i Registar udruga Republike Hrvatske te aktivno i kontinuirano djeluje najmanje jednu (1) godinu u području aktivnosti u kojem prijavljuje program, a program je u skladu s ciljevima i zadaćama osnivanja udruge i njezinim aktivnostima, što je utvrđeno statutom udruge;

2. udruga djeluje u skladu i promiče opće vrednote utvrđene Ustavom Republike Hrvatske;

3. udruga je pravovremeno i u potpunosti ispunila sve obveze prema svim davateljima financijskih potpora iz državnoga proračuna, proračuna jedinica lokalne (regionalne) samouprave i drugih javnih izvora za prethodno odobrena sredstva, a na temelju ranije sklopljenih ugovora o financijskoj potpori za provedbu programa i/ili projekata;

4. program koji će udruga provoditi od osobitoga je interesa za opće/javno dobro u Republici Hrvatskoj, te se temelji na pozitivnim rezultatima ranije provedenih, sličnih aktivnosti udruge;

5. udruga ima ljudske i materijalne resurse potrebne za provedbu, praćenje i vrednovanje provedbe prijavljenoga programa;

6. udruga je (ukoliko u nekom području svojih aktivnosti prijavljuje i program edukacije) dostavila i detaljan plan i program edukacije korisnika;

7. udruga vodi transparentno financijsko poslovanje.

1. **SADRŽAJ PRIJAVE I DODATNA DOKUMENTACIJA**

**a) Obveznu dokumentaciju za prijavu programa:**

* ovjeren i potpisan obrazac prijavnice za sufinanciranje udruga na području Općine Jelenje,
* izvadak iz Registra udruga Republike Hrvatske ili poveznica na kojoj je isti objavljen - može i e-ispis), (nije potreban ukoliko je dostavljen u Općinu)
* preslika važećeg statuta udruge na kojem se nalazi ovjerena potvrda nadležnoga registracijskog tijela o sukladnosti statuta sa Zakonom o udrugama (nije potrebna ukoliko je isti dostavljen u Općinu a nije bilo statutarnih promjena),
* uvjerenje ili izjava o nekažnjavanju (koje nisu starija od 30 dana) odgovorne osobe udruge koja ima ovlast s Općinom Jelenje potpisati ugovor o financijskoj potpori i izvoditelja/ice programa,
* za obveznike dvojnog knjigovodstva: preslika godišnjeg Izvještaja o prihodima i rashodima (Obrazac PR-RAS-NPF), Bilanca (Obrazac BIL-NPF) i Bilješke uz financijske izvještaje za prethodnu kalendarsku godinu za obveznike jednostavnog knjigovodstva: Odluka o vođenju jednostavnog knjigovodstva i primjeni novčanog računovodstvenog načela usvojena od zakonskog zastupnika podnositelja i Godišnji financijski izvještaj o primicima i izdacima za prethodnu kalendarsku godinu (Obrazac G-PR-IZ-NPF) (nije potrebna ukoliko je isti dostavljen u Općinu),
* dokaz o (eventualnom) sufinanciranju programa od nekih drugih izvora sufinanciranja.

 **b) Dodatnu dokumentaciju**

* pisma namjere koja potvrđuju i objašnjavaju suradnju udruge s lokalnim ustanovama, organizacijama, udrugama i/ili savezima udruga te s jedinicama lokalne ili područne (regionalne) samouprave u provedbi prijavljenoga programa,
* pisma preporuke (npr. lokalne samouprave, ministarstava, institucija u zemlji i inozemstvu, drugih donatora i sl.),
* zapisi, publikacije, novinski članci te drugi materijali koji prikazuju rad udruge i u izravnoj su vezi s prijavom programa.

Ukoliko prijava ima manje nedostatke koji ne utječu na sadržaj bitan za ocjenjivanje prijave od prijavitelja će se naknadno zatražiti dopunjavanje odnosno ispravljanje prijave potrebnim podacima ili prilozima u roku od 8 radnih dana od dana dostavljanja obavijesti o potrebnoj dopuni ili ispravku prijave. Prijavitelji koji u navedenom roku i na odgovarajući način dostave tražene podatke ili priloge smatrat će se da su podnijeli potpunu prijavu.

Dodatnu dokumentaciju je potrebno dostaviti u roku od 8 radnih dana od dana dostavljanja obavijesti o zatraženom dostavljanju dodatne dokumentacije.

**6. KRITERIJI I PRIORITETI TEMELJEM KOJIH ĆE SE UTVRĐIVATI PREDNOST**

 **PRIJAVLJENOG PROGRAMA**

Kriteriji i prioriteti temeljem kojih će se utvrđivati prednost prijavljenog programa/programa su:

**6.1. Opći:**

* dostava pravovremene, cjelovito popunjene i ovjerene te potpune prijavne dokumentacije,
* usklađenost predložene aktivnosti/projekta s utvrđenim ciljevima i prioritetnim i aktivnostima Javnog poziva.

**6.2. Kvaliteta predložene aktivnosti/projekta:**

* + jasna definiranost predložene aktivnosti/projekta,
	+ usklađenost predložene aktivnosti/projekta s programom rada prijavitelja,
	+ usklađenost ciljeva odnosno rezultata predložene aktivnosti/projekata s prioritetnim aktivnostima Javnog poziva,
	+ očekivana korist ciljeva odnosno rezultata predložene aktivnosti/projekta za povećanje kvalitete i ostvarenje sadržajno bogatijeg život mladih s područja Općine Jelenje,
	+ očekivana korist ciljeva odnosno rezultata predložene aktivnosti/projekta za lokalnu zajednicu i razvoj civilnog društva usmjerenog na mlade,
	+ predložene aktivnosti/projekti mogu se ostvariti predviđenim metodama i u predviđenom vremenu za provedbu aktivnosti/projekta,
	+ organizacijski i ljudski kapacitet za provedbu predložene aktivnosti/projekta,
	+ uključivanje volontera u provođenje predložene aktivnosti/projekte,
	+ osiguranje promocije i vidljivosti predložene aktivnosti/ projekta u javnosti,
	+ osiguranje praćenja provedbe i vrednovanja aktivnosti/projekata.

**6.3. Troškovi:**

* + usklađenost procijenjenih troškova s predloženim aktivnostima,
	+ usklađenost procijenjenih troškova s namjeravanim rezultatima,
	+ opravdanost procijenjenih troškova;
	+ dodana vrijednost aktivnosti/projekta,
	+ aktivnosti/projekti sadrže ideje i metode koje mogu primijeniti i druge neprofitne organizacije civilnog društva,
	+ aktivnost/projekt je sufinanciran od same udruge ili iz drugih izvora,
	+ utvrđen način praćenje i vrednovanje postignuća rezultata aktivnosti/projekta te značaj rezultata na ispunjavanje ciljeva Javnog poziva.

**7. NAČIN PRIJAVE**

**7.1** Prijava se podnosi na adresu: Općina Jelenje, Dražičkih boraca 64, ili osobno u Pisarnicu Općine Jelenje na adresi: Dražice, Dražičkih boraca 64. I. kat.

**7.2** Podnositelji prijava svoje programe i projekte moraju prijaviti na propisanim obrascima prema na njima istaknutim uputama i sukladno Uputama za prijavitelje na Javni poziv koje su sastavni dio dokumentacije.

**8. ROK PODNOŠENJA PRIJAVE**

Rok za podnošenje prijava na Javni poziv je zaključno do 09. veljače 2024.

|  |
| --- |
| **9. KOJA ĆE SE PRIJAVA RAZMATRATI I OCJENJIVATI** |

**9.1.** Razmatrat će se i ocjenjivati prijava koja zadovoljava sljedeće uvjete:

* da je podnesena u propisanom roku za podnošenje prijava,
* da je potpuna odnosno sadrži sve podatke i dokumentaciju iz točke 5.1 ovog Javnog poziva, da su dostavljeni dokazi, dokumentacija i obrasci čitljivi; odnosno da je prijava u dodatnom roku i na predviđeni način dopunjena ili ispravljena traženim podacima ili prilozima,
* da je prijavljena na način propisan točkom 7.1 ovog Javnog poziva.

**9.2.** Popis prijava koje ne ispunjavaju uvjete iz točke 9.1. ovog Javnog poziva bit će objavljen na internetskoj stranici Općine Jelenje u roku 8 dana od dana utvrđivanja popisa. Podnositelji prijava koje ne ispunjavaju uvjete mogu, u roku 8 dana od dana objavljivanja popisa, podnijeti prigovor općinskom načelniku. Prigovor ne odgađa daljnju provedbu postupka odabira prijavitelja.

**10. NAČIN PROCJENE I ODABIRA PROGRAMA I PROJEKATA**

Programe i projekte koji su zadovoljili uvjete iz točke 9.1. ovog Javnog poziva procjenjuje i boduje Povjerenstvo za ocjenjivanje prijavljenih programa i projekata prema kriterijima.

Ako se provjerom dodatne dokumentacije utvrdi da prijavitelj ne ispunjava uvjete Javnog poziva neće biti predložen za dobivanje financijske potpore.

**11. NAČIN OBJAVE REZULTATA JAVNOG POZIVA I PRAVO PRIGOVORA**

Odluku o odobravanju i neodobravanju financijskih sredstava donosi općinski načelnik, a objavljuje Jedinstveni upravni odjel, u roku od 8 dana od dana donošenja, na internetskoj stranici Općine Jelenje.

Na odluku o odobravanju i neodobravanju financijskih sredstava podnositelji prijava imaju pravo prigovora.

Prigovor se podnosi u pisanom obliku putem Jedinstvenog upravnog odjela, u roku od 8 dana od dana objave odluke.

Prigovor se može podnijeti samo zbog povrede postupka odobravanja financijskih sredstava. Prigovor ne odgađa izvršenje navedene odluke niti daljnju provedbu postupka. Odluku o prigovoru donosi općinski načelnik.

**12. POTPISIVANJE UGOVORA O FINANCIRANJU**

S korisnikom financiranja kojem je odobrena financijska potpora Općina Jelenje će potpisati ugovor o financiranju programa ili projekta najkasnije 30 dana od dana objave odluke o financiranju.

**13. MODEL PLAĆANJA**

Financijska sredstva isplaćuju se na način i u roku određenom ugovorom o financiranju programa ili projekta.

**14. OSTALE INFORMACIJE**

Sva pitanja u vezi s Javnim pozivom mogu se tijekom trajanja Javnog poziva poslati na e-mail: pisarnica@jelenje.hr najkasnije 5 radnih dana prije isteka roka za predaju prijava na Javni poziv. Pitanja s pripadajućim odgovorima nalazit će se, tijekom roka za prijavu na javni poziv, na web stranici Općine Jelenje [www.jelenje.hr](http://www.jelenje.hr).

Ovaj Javni poziv objavljen je na internetskoj stranici Općine Jelenje [www.jelenje.hr](http://www.jelenje.hr).

OPĆINSKI NAČELNIK

Robert Marčelja, bacc.oec.